На основу члана 13 став 4 Закона о управљању отпадом ("Службени лист Црне Горе", бр. 64/11 и 39/16), члана 35 став 1алинеја 2 , а у вези чл.14.став 1 алинеја 1 Статута Општине Андријевица ("Службени лист Црне Горе-општински прописи", бр. 32/18), Скупштина Општине Андријевица, уз претходну сагласност Министарства одрживог развоја и туризма, бр. 113-60/249 од 17.12.2018 .године, на сједници одржаној дана 28.12.2018. године, донијела је

ОДЛУКУ

о начину одвојеног сакупљања и сакупљања

комуналног отпада ради обраде на територији Општине Андријевица

**Предмет**

Члан 1

Овом одлуком утврђује се начин одвојеног сакупљања и сакупљања комуналног отпада ради обраде на територији општине Андријевица (у даљем тексту: "општина").

Одвојено сакупљање отпада подразумијева сакупљање отпада на начин да се отпад одваја према врсти и својствима, односно одвојено сакупљају поједине фракције комуналног отпада.

**Примјена**

Члан 2

Ова одлука односи се на комунални отпад који је у Каталогу отпада наведен у групи 20 и на подгрупу 15 01 која се односи на комуналну отпадну амбалажу.

**Изузеци од примјене**

Члан 3

Ова одлука не односи се на отпад настао у пољопривреди, шумарству и дрвопреради.

**Значење израза**

Члан 4

Поједини изрази употријебљени у овој одлуци имају сљедеће значење:

1) биоразградиви кухињски и отпад из ресторана настаје од хране у домаћинствима, угоститељским

и малопродајним објектима и сл. у Каталогу отпада означен са шифром 20 01 08;

2) биоразградиви отпад из вртова и паркова, укључујући и гробљански отпад (тзв. зелени отпад) у

Каталогу отпада означен са шифром 20 02 01;

3) сува фракција комуналног отпада је отпад који може да садржи сљедеће врсте отпада: папир и

картон у Каталогу отпада означен са шифром 20 01 01, пластику у Каталогу отпада означена са шифром 20 01 39, метале у Каталогу отпада означени са шифром 20 01 40 и/или стакло у Каталогу отпада означено са шифром 20 01 02;

4) мокра фракција комуналног отпада су све врсте комуналног отпада које нијесу садржане у сувој

фракцији комуналног отпада, не укључујући кабасти отпад у Каталогу отпада означен са шифром 20 03 07 и јестива уља и масти у Каталогу отпада означен са шифром 20 01 25;

5) кабасти отпад је отпад из домаћинстава који се због своје запремине и/или масе не може сакупљати на мјестима предвиђеним за сакупљања комуналног отпада;

6) комунални отпад је отпад настао у домаћинствима или приликом обављања ђелатности који је по

својствима сличан отпаду насталом у домаћинствима;

7) мијешани комунални отпад је отпад који преостаје након одвајања рециклабилних фракција,

а у Каталогу отпада означен са шифром 20 03 01;

8) комунална отпадна амбалажа је отпад од примарне и секундарне амбалаже који настаје у домаћинствима, индустрији, занатским и услужним ђелатностима, као и другим ђелатностима и јавном сектору, а сличан је отпаду из домаћинстава у погледу природе, мјеста настанка и састава, а у Каталогу отпада означене са сљедећим шифрама: 15 01 01 - папирна и картонска амбалажа, 15 01 02 - пластична амбалажа, 15 01 03 - дрвена амбалажа, 15 01 04 - метална амбалажа, 15 01 05 - композитна амбалажа, 15 01 06 - мијешана амбалажа, 15 01 07 - стаклена амбалажа и 15 01 09

- текстилна амбалажа;

9) примарна селекција је начин одвојеног сакупљања комуналног отпада на извору настанка;

10) секундарна селекција је одвајање појединих врста комуналног отпада из већ сакупљеног

мијешаног комуналног отпада или из већ сакупљене суве фракције комуналног отпада;

11) систем сакупљање отпада у "двије канте" је сакупљање комуналног отпада на начин да

се отпад раздваја у двије посуде, и то: у једној посуди сакупља се сува фракција, док се у другој посуди сакупља мокра фракција;

12) систем сакупљања "од врата до врата" је систем сакупљања комуналног отпада који се

успоставља код индивидуалног типа становања на начин што вршилац комуналне ђелатности сакупљања комуналног отпада (у даљем тексту: "сакупљач") врши пражњење посуда за сакупљање отпада појединачно за свако домаћинство које је укључено у тај систем;

13) сакупљач је правно лице које сакупља отпад од имаоца отпада /корисника услуге, укључујући

претходно разврставање отпада, ради транспорта до постројења за обраду отпада или друге адекватне локације.

14) корисник услуге је свако правно и физичко лице чијом активношћу настаје комунални отпад а

који користи услугу сакупљача управљања комуналним отпадом.

**Обавезе сакупљача**

Члан 5

Сакупљач обезбјеђује сљедеће:

1) континуирано пражњење посуда за сакупљање комуналног отпада, и транспоровање отпада, без мијешања примарно одвојених фракција, до локације за даљу обраду отпада;

2) одвоз отпада до мјеста његове даље обраде.

Члан 6.

Сакупљач обезбјеђује одвојено сакупљање комуналног отпада, сходно техничким условима, на сљедећи начин:

(1)Од правних лица (институција , маркета идр. )који се налазе у улици Бранка Делетића преузима одвојено сакупљени папир,картон,пластику И метал у складу са уговором.

(2) Од домаћинстава у Доњој Мали преузима одвојено сакупљени отпад из посуда на којима су јасно наведене фракције "сува" и "мокра"

(3)у градском насељу Андријевица врши се сакупљање "суве" и "мокре" фракције у одвојеним посудама;

(4)у селима у којима су постављене посуде за сакупљање комуналног отпада врши се сакупљање "суве" и "мокре" фракције у одвојеним посудама а са испостављањем рачуна за ту услугу почеће се у року од годину дана од дана ступања на снагу ове одлуке.

Износ накнаде за извршене услуге утврђује сакупљач уз претходну сагласност Скупштине општине;

(5) У селима у којима се тренутно не врши сакупљање отпада, сакупљање "суве" и "мокре" фракције у одвојеним посудама, са испостављањем рачуна за ту услугу, почеће три мјесеца након остављања посуда за сакупљање отпада.

Износ накнаде за извршене услуге утврђује сакупљач уз претходну сагласност Скупштине општине;

(6) Сакупљање тзв. зеленог отпада врши се на локацијама и у времену које одреди сакупљач отпада и објави преко средстава информисања;

(7) Сакупљање кабастог отпада, врши се на локацијама и у времену које одреди сакупљач отпада

и објави преко средстава информисања;

(8)Грађани могу сами да одвозе свој отпад на трансфер станицу, након њене изградње и обезбјеђења услова за рад.

Члан 7.

На посудама у којима се врши одвојено сакупљање "суве" и "мокре" фракције морају бити

постављене наљепнице на којима је јасно видљив назив и илустровани приказ врсте комуналног отпада која се одлаже у односну посуду;

Сакупљач је дужан да води евиденцију о количинама и врсти отпада у складу са каталогом отпада и осталим прописима.

Сакупљач је дужан да извјештаје о евиденцији отпада доставља надлежном органу локалне управе по потреби, а најмање једном годишње.

Учесталост сакупљања комуналног отпада из члана 5.утврђује сакупљач, у зависности од броја и структуре корисника услуга, сезоне и других фактора који могу утицати на количину произведеног отпада.

**Обавеза корисника услуге**

Члан 8

Корисници услуге су дужни да:

- користе услугу сакупљања комуналног отпада у складу са законом, овом одлуком, и другим

правним актима који уређују ова питања;

- врше примарну селекцију комуналног отпада на начин што врсте/фракције комуналог отпада

остављају у посудама или на локацијама намјењеним за ту врсту/фракцију;

- комунални отпад остављају у посуде или на локацијама намијењеним за ту врсту/фракцију.

- набаве комуналне посуде из члана 6 став 1 тачка 2, тзв. "суву" и "мокру" канту , осим ако се исте не обезбиједе од стране сакупљача или на неки други начин;

- комуналне посуде за одвајање "суве" и "мокре" фракције поставе у свом дворишту на видном мјесту, што ближе капији и улици;

- уколико немају своје двориште, гђе би поставили посуде за сакупљање комуналног отпада,

комунални отпад раздвајају у стану у кесама ("сува" и "мокра" кеса) и истеодлажу у посуде ("суви" и "мокри" контејнер) постављен у близини њихове стамбене зграде на локацији коју је сакупљач одредио за ту намјену.

**Забране**

Члан 9

Забрањено је:

- остављање отпада у посуду и/или на локацији која није намјењена за ту врсту/фракцију комуналног отпада;

- мијешање различитих врста/фракција комуналног отпада у превозном средству сакупљача;

- уништавање и оштећивање комуналних посуда;

**Надзор**

Члан 10

Наџор над спровођење ове одлуке врши орган локалне управе надлежан за послове комуналних ђелатности.

Инспекцијски наџор над спровођењем ове одлуке врши Комунални инспектор.

Обезбјеђење комуналног реда и комунални наџор над спровођењем ове одлуке врши комунални полицајац.

**Казнене одредбе**

Члан 11

Новчаном казном од 250 до 5 000 еура казниће се за прекршај правно лице:

- ако не обезбједи одвојено сакупљање комуналног отпада у складу са одредбама члана 6 ове одлуке;

- остави отпад у посуду и/или на локацију која није намјењена за ту врсту/фракцију комуналног

отпада (члан 9);-

- уништи или оштети комуналну посуду која је у власништву сакупљача;

За прекршај из става 1 овог члана казниће се и одговорно лице у правном лицу новчаном казном од 100 до 1500 еура.

За прекршај из става 1 овог члана казниће се предузетник новчаном казном од 150 до 2000 еура.

За прекршај из става 1 овог члана казниће се физичко лице новчаном казном од 30 до 500 еура.

**Ступање на снагу**

Члан 12

Ова одлука ступа на снагу осмог дана од дана објављивања у "Службеном листу Црне Горе - Општински прописи" , а примјењиваће се од 01.7.2019. године.

Број :030-60-2018.02/8

Андријевица,28.12.2018. године.

СКУПШТИНА ОПШТИНЕ АНДРИЈЕВИЦА

ПРЕДСЈЕДНИК,

Славко Стијовић,с.р.